Oscar se borgtogaansoek duur voort | Nuus24
Johannesburg – Die Paralimpiese atleet Oscar Pistorius se borgtogaansoek sal Woensdag 'n tweede dag in die Pretoriase landdroshof betree.Pistorius is verlede Donderdagoggend in hegtenis geneem nadat sy vriendin, die model Reeva Steenkamp, in sy huis in die Silver Woods-landgoed in Pretoria doodgeskiet is. Die atleet is Vrydag aangekla van moord.Die staat voer aan dat dit moord met voorbedagte rade was.Pistorius was Dinsdag emosioneel toe sy beëdigde verklaring van die gebeure in die hof uitgelees is, maar sy broer, Carl, het hom ondersteun.In die verklaring, wat 10 bladsye lank was, het Pistoroius die bewering van moord "in die sterkste terme ontken". Barry Roux, sy advokaat het die verklaring in die hof gelees.'n Roudiens is Dinsdag ook in Port Elizabeth gehou vir Steenkamp.– Volg Nuus24 op Twitter